
Geirfa





Thema 1 UG Dadleuon dros fodolaeth Duw – anwythol


Athroniaeth yw’r chwilio academaidd am wirionedd, realiti a natur bodolaeth. Daw’r gair Saesneg philosophy o’r Groeg philo a sophos, sy’n golygu cariad a doethineb. Mae athroniaeth crefydd yn dadansoddi’r cysyniadau, y credoau a’r dysgeidiaethau canolog sy’n ymwneud â chrefydd.

Mae dadleuon athronyddol yn cynnwys cyfres o ragosodiadau sy’n arwain at gasgliad. Er mwyn bod yn llwyddiannus, mae angen i’r rhagosodiadau a’r casgliad fod yn ddilys ac yn gadarn (gweler y bocs).



	Dilys
	Mae’r casgliad yn dilyn yn rhesymegol o’r rhagosodiadau heb fylchau yn y rhesymu yn ystod y rhagosodiadau nac unrhyw wybodaeth newydd sydd heb ei hesbonio yn y casgliad.



	Cadarn
	Rhaid i’r wybodaeth yn y rhagosodiadau fod yn gywir, a rhaid i’r broses resymegol fod yn un ddilys.

	Dadl 1: Dilys a chadarn
	Dadl 2: Ddim yn ddilys neu gadarn





	
	Rh Cefais fy ngeni yn Aberystwyth.

	Rh Mae Aberystwyth ar arfordir Ceredigion.

	C Felly cefais fy ngeni yng Ngheredigion.



	
	Rh Cefais fy ngeni yn Aberystwyth.

	Rh Mae Aberystwyth ar arfordir yr Alban.

	C Felly, mae yr Alban ar fy nhystysgrif geni.








Yn nadl 1, mae’r rhagosodiadau yn gywir ac mae’r casgliad yn dilyn yn rhesymegol. Yn nadl 2, mae’r ail ragosodiad yn wallus, felly dydy’r ddadl ddim yn gadarn. Hefyd mae’n cyflwyno gwybodaeth i’r casgliad sydd heb gael ei chefnogi yn y rhagosodiadau, felly dydy’r ddadl ddim yn ddilys.

Cyngor

Nodwch feysydd lle mae pob dadl dros fodolaeth Duw naill ai heb fod yn ddilys neu heb fod yn gadarn. Gallwch ddefnyddio hyn mewn gwerthusiad rhan b.

1A UG Dadleuon anwythol: Cosmolegol

Mae’r ddadl gosmolegol dros fodolaeth Duw yn brawf athronyddol dros fodolaeth Duw. Ystyr ‘prawf’ yn y cyd-destun hwn yw tystiolaeth neu ddadl. Mae tystiolaeth yn gallu bod naill ai’n empirig neu’n rhesymegol o ran ffurf.


Prawf anwythol

Mae’r dadleuon cosmolegol a theleolegol (gweler tudalen 9) yn brawf anwythol dros fodolaeth Duw. Ystyr hyn yw eu bod nhw’n cynnig dadleuon a all fod yn ddilys ac yn gadarn, ond eto i gyd dydyn nhw ddim yn rhoi casgliad pendant nad oes modd ei gwestiynu.

Mae dadl anwythol yn rhoi casgliad sy’n un o nifer o bosibiliadau. Er enghraifft, mae ‘Mi wnes i disian, felly mae annwyd arna i’ yn anwythol. Mae’n rhesymegol tybio mai annwyd yw achos posibl y tisian, ond mae achosion posibl eraill fel clefyd y gwair, alergeddau eraill neu’r ffliw.



Y cysyniad o a posteriori

Mae’r dadleuon cosmolegol a theleolegol yn brawf a posteriori. Ystyr hyn yw eu bod nhw’n dod at eu casgliadau ar ôl gwerthuso data empirig. Mae’r ddadl gosmolegol yn dibynnu ar ddata empirig y cosmos a’r ffenomenau ynddo i ddod i’w chasgliadau.

Camgymeriad cyffredin

Lladin yw a posteriori. Ystyr a yw ’o’r’. Cofiwch gynnwys ‘a’ wrth ddefnyddio’r ymadrodd hwn.

Profi eich hun


	1  Beth yw ystyr empirig?

	2  Pam mae angen i ddadl fod yn ddilys?

	3  Rhowch enghraifft o ddadl anwythol.

Y ddadl gosmolegol: Tri Dull cyntaf Sant Thomas Aquinas

Pwy oedd Sant Thomas Aquinas?

Mynach Dominicaidd, Catholig Rufeinig o’r Eidal oedd Aquinas (c.1225–74). Roedd gwaith Aristotle, ysgolhaig o gyfnod yr hen Roeg, wedi creu argraff arno, a chymhwysodd ei ddull empirig o resymu at Gristnogaeth.

Roedd Pum Dull Aquinas o’i waith Summa Theologica yn ddadleuon rhesymegol ynghylch bodolaeth Duw. Mae’r tri Dull cyntaf yn cynnig dadl gosmolegol a posteriori dros fodolaeth Duw, gan dynnu ar resymu Aristotelaidd.


Mudiant neu newid

Mae Dull Cyntaf Aquinas yn ymwneud â mudiant. Wrth fudiant, mae Aquinas yn golygu’r broses o newid o un cyflwr (gweithredoledd) i gyflwr arall (potensialedd) (gweler y bocs).

Yn enghraifft Aquinas, gweithredoledd pren yw bod yn oer, ond ei botensialedd yw mynd yn boeth. Er mwyn cyflawni ei botensialedd, mae’n cael ei symud gan rywbeth arall sy’n boeth yn weithredol (hynny yw, rhywbeth sy’n boeth ohono’i hun, go iawn). Mae tân yn symud y pren tuag at ei botensialedd, sy’n dod yn weithredoledd iddo pan mae’n llosgi. Dyma broses mudiant.

Y Dull Cyntaf


	•  Mae rhai pethau yn y byd yn symud.

	•  Mae’n rhaid bod peth sy’n symud yn cael ei symud gan rywbeth arall (ysgogydd).

	•  Dydy’r gadwyn symudiad/mudiant ddim yn gallu mynd yn ôl mewn amser yn ddiddiwedd (atchwel anfeidraidd/infinite regresss).

	•  Felly, rhaid bod ysgogydd cyntaf, sydd heb gael ei symud gan unrhyw beth arall (ysgogydd cyntaf neu ysgogydd disymud).

Cyngor

Cofiwch fod ‘anfeidraidd’ yn derm mathemategol i ddisgrifio amser neu rif sy’n ddiddwedd. Mae ‘anfeidrol’ yn ansoddair a ddefnyddir ym maes Cristnogaeth a’r capel i ddisgrifio Duw diderfyn, e.e. yn ein hemynau.

Achos ac effaith

Mae Ail Ddull Aquinas yn debyg ond yn ymwneud yn fwy ag achos ac effaith. Mae hyn yn wahanol oherwydd ei fod yn ymwneud â sut mae pethau’n dod i fodolaeth yn hytrach na sut maen nhw’n newid cyflyrau ac yn caffael gwahanol briodweddau.


Yr Ail Ddull


	•  Mae popeth sy’n bodoli wedi cael ei greu – mae ganddo achos effeithiol.

	•  Does dim byd yn gallu ei achosi ei hun.

	•  Does dim o’r fath beth ag atchwel anfeidraidd.

	•  Felly rhaid bod achosydd cyntaf sydd heb gael ei achosi.



Ar y cam hwn, does dim rhaid i’r ysgogydd neu’r achos cyntaf fod yn Dduw theïstiaeth glasurol sy’n credu ym modolaeth un duw goruchaf. Y cyfan y mae’r ddadl yn ei wneud yw profi’n rhesymegol bod rhaid bod achos cyntaf heb gael ei achosi neu ysgogydd disymud.




Amodoldeb a rheidrwydd

Mae gan Drydydd Dull Aquinas elfennau a priori oherwydd ei fod yn sôn am natur bodolaeth ac yn dibynnu llai ar wybodaeth empirig.


Y Trydydd Dull


	•  Mae eitemau amodol.

	•  Petai popeth yn amodol yna fyddai dim byd yn bodoli o gwbl, gan fod angen achos ar bethau amodol.

	•  Mae atchwel anfeidraidd eitemau amodol yn amhosibl.

	•  Felly, dydy pob peth ddim yn amodol.

	•  Mae’n rhaid cael bod angenrheidiol i ddechrau cadwyn amodoldeb.

	•  Duw yw’r bod angenrheidiol hwnnw.



Mae popeth yn y byd hwn yn amodol oherwydd ei fod yn dibynnu ar rywbeth arall i fod yma. Dydyn ni ddim yn gallu tystio i fodolaeth bod angenrheidiol, ond yn rhesymegol mae Aquinas yn dangos bod rhaid bod un i’w gael.

Gweithgaredd adolygu

Tynnwch lun cofiadwy o bob un o Ddulliau Aquinas (e.e. tân pren), yna ysgrifennwch y crynodeb pwyntiau bwled o ddadleuon Aquinas wrth ei ymyl. Gofynnwch i ffrind eich profi chi.

Profi eich hun


	1  Pa enghraifft a allai ddangos beth roedd Aquinas yn ei olygu wrth mudiant?

	2  Sut mae’r Ail Ddull yn wahanol i’r Dull Cyntaf?

	3  Diffiniwch y geiriau amodol ac angenrheidiol.

Y ddadl gosmolegol Kalam

Mae’r ddadl Kalam yn un Aristotelaidd hefyd. Cafodd ei datblygu gan ysgolheigion Islamaidd o tua’r nawfed ganrif OCC a’i gwneud yn boblogaidd gan William Lane Craig yn 1979. Gair Arabeg yw kalam sy’n golygu ‘dadlau’ neu ‘drafod’.

Mae’r ddadl Kalam yn nodi:


	•  Mae’n rhaid bod achos i bethau sy’n dechrau bodoli.

	•  Dechreuodd y bydysawd fodoli.

	•  Mae’n rhaid bod achos i’r bydysawd.



Fodd bynnag, y cwestiwn sy’n codi yw a ddechreuodd y bydysawd fodoli. Oni allai fod yn anfeidraidd ac wedi bodoli erioed? Mae dadl Craig yn dod mewn dau gam ac yn ceisio profi nad yw’r bydysawd yn anfeidraidd, a rhaid mai Duw personol yw’r achos cyntaf.

Pwy yw William Lane Craig?

Americanwr, diwinydd Cristnogol ac athronydd dadansoddol yw William Lane Craig (1949–heddiw). Mae wedi dadlau’n gyhoeddus â Sam Harris a Christopher Hitchens. Mae Craig yn dadlau nad yw hi’n bosibl i’r bydysawd fod yn anfeidraidd, gan nad yw anfeidredd yn rhesymegol bosibl.

Rhan un o’r ddadl Kalam: Mae achos gan beth bynnag sy’n dechrau bodoli


	•  Dydy bydysawd anfeidredd gweithredol ddim yn gallu cynnwys cyfres o ddigwyddiadau sy’n dilyn ei gilydd; dydy hyn ddim yn anfeidraidd.

	•  Fyddai bydysawd anfeidredd gweithredol byth yn cyrraedd yr eiliad bresennol oherwydd byddai’r digwyddiadau cyn hynny’n anfeidraidd.

	•  Mae’r eiliad bresennol yn bodoli oherwydd cyfres o ddigwyddiadau sy’n dilyn ei gilydd.

	•  Dydy’r bydysawd ddim yn anfeidraidd, felly rhaid ei fod yn feidraidd.

	•  Mae pethau meidraidd yn dechrau, ac mae popeth sy’n dechrau yn cael ei achosi i wneud hynny (does dim byd yn gallu ei achosi ei hun).

	•  Cafodd y bydysawd ei achosi i fodoli.





Gwrthod anfeidreidd gweithredol

Mae theori setiau yn astudio sut mae eitemau’n cael eu dosbarthu’n grwpiau neu’n setiau. Er enghraifft, byddai set o lyfrau yn cynnwys pob llyfr ynddi. Byddai set o setiau’n cynnwys pob set ynddi. Wedyn gallen ni gyfrif sawl set sydd.

Mae theori setiau yn gofyn a allai fod set anfeidraidd? Byddai angen i set anfeidraidd gynnwys nifer anfeidraidd o eitemau, ond mae hyn yn arwain at lawer o broblemau rhesymegol:


	•  Byddai adio at set anfeidraidd neu dynnu oddi wrthi yn golygu nad yw hi’n anfeidraidd.

	•  Mae hanner set anfeidraidd yn hafal i’r set gyfan, felly mae’n amhosibl ei rhannu.



Felly, mae rhai mathemategwyr ac athronwyr wedi awgrymu bod anfeidredd gweithredol yn afresymegol ac felly’n amhosibl.

Yr enw ar adio sawl gwaith at set gyda’r potensial i ddal ati am byth yw adio olynol. Enw’r set sy’n cael ei ffurfio drwy adio olynol yw anfeidredd potensial. Dydy anfeidredd potensial ddim yn anfeidraidd mewn gwirionedd.

Cymhwyso eich gwybodaeth

Pa mor ddilys neu gadarn yw’r dadleuon gan Aquinas a Lane Craig? Ystyriwch y canlynol:


	1  Ydy Aquinas yn gywir nad oes dim o’r fath beth ag atchwel anfeidraidd?

	2  Os nad yw anfeidredd gweithredol yn bosibl, pa broblemau mae hyn yn ei achosi i Dduw?

	3  A allai’r bydysawd fod wedi cael ei ffurfio o fater a oedd yno’n barod?

Rhan dau y ddadl Kalam: Cysyniad o greawdwr personol


	•  Cafodd y bydysawd ei achosi i fodoli.

	•  Cafodd naill ai ei greu’n fwriadol neu gan ddeddfau naturiol di-feddwl.

	•  Mae’n amhosibl bod deddfau naturiol wedi achosi’r bydysawd gan eu bod nhw’n perthyn iddo a doedden nhw ddim yn bodoli cyn iddo ddechrau.

	•  Mae’n rhaid bod y bydysawd wedi cael ei achosi’n fwriadol.

	•  Mae gweithred fwriadol yn gofyn am fod personol sydd ag ewyllys.

	•  Os cafodd y bydysawd ei greu o ddim byd, yna dechrau’r bydysawd oedd dechrau amser.

	•  Felly, mae bod personol yn bodoli’r tu allan i’r bydysawd ac amser fel achos cyntaf y cyfan i gyd.



Yma mae gennym fod sydd â nifer o nodweddion y Duw theïstig - mae’n rhaid bod y bod hwn yn drosgynnol, yn achos y bydysawd, yn nerthol, yn ymdeimladol ac yn ddeallus.

Camgymeriad cyffredin

Yn aml, mae myfyrwyr yn treulio cymaint o amser ar gam cyntaf y ddadl Kalam fel eu bod yn anghofio ymdrin â’r prawf o Dduw personol. Sicrhewch eich bod chi’n cynnwys y ddau.

Rhestr wirio

Ydych chi’n gallu:


	•  diffinio’r termau a posteriori ac anwythol?

	•  esbonio tri Dull cyntaf Sant Thomas Aquinas?

	•  rhoi enghraifft i ddangos pob un o dri Dull cyntaf Aquinas?

	•  diffinio Kalam ac anfeidredd gweithredol?

	•  esbonio dwy ran dadl Kalam Lane Craig?

1B UG Dadleuon anwythol: Teleolegol


Mae’r ddadl deleolegol neu’r ddadl ddylunio dros fodolaeth Duw yn seiliedig ar wraidd y gair Groeg telos sy’n golygu ‘nod’ neu ‘bwrpas’. Mae’r ddadl yn dweud bod tystiolaeth o reoleidd-dra, sef patrwm rheolaidd, a phwrpas yn y bydysawd, a phopeth sydd ynddo, ac felly bod tystiolaeth o ddylunydd. Dyma resymu a posteriori, gan ei fod yn seiliedig ar dystiolaeth empirig. Mae’n anwythol hefyd, gan ei fod yn dod â ni i gasgliad sy’n un posibilrwydd ymysg nifer o bosibiliadau. Mae’n ddadl gydweddiadol, sy’n golygu bod cymhariaeth yn cael ei gwneud rhwng pethau sydd wedi’u gwneud gan ddyn a phethau naturiol.


Pumed Dull Sant Thomas Aquinas

Mae’r pumed o Bum Dull Aquinas yn fersiwn o’r ddadl deleolegol. Mae’n dweud bod eitemau heb ddeallusrwydd neu ‘gyrff naturiol’ yn ymddangos fel petaen nhw’n ymddwyn mewn ffordd reolaidd sy’n llesol. Dydy hyn ddim yn gallu digwydd heb ddeallusrwydd sy’n cyfeirio, neu’n arwain, y cyfan. I grynhoi:


	•  Mae gwrthrychau difywyd yn gweithredu mewn ffordd reolaidd y mae modd ei rhagweld i gyflawni diben.

	•  Dydy rheoleidd-dra er mwyn cyflawni diben ddim yn gallu digwydd ar hap.

	•  Mae rheoleidd-dra er mwyn cyflawni diben yn awgrymu bod yna ddeallusrwydd sy’n cyfeirio sydd ddim gan wrthrychau difywyd.

	•  Mae’n rhaid bod rhyw fod deallus i gyfeirio gwrthrychau difywyd.

	•  Duw yw’r bod deallus hwnnw.




Y cysyniad o lywodraethiant

Dyluniad qua (fel) rheoleidd-dra yw’r math hwn o ddadl (gweler tudalen 11). Y syniad yw bod tystiolaeth ym myd natur bod pob peth yn cael ei gyfeirio tuag at ‘nod’ neu ddiben. Edrychodd Aquinas ar orbit y cyrff naturiol (sêr a phlanedau) fel enghraifft. Dydyn nhw ddim yn symud ar hap; yn hytrach maen nhw’n troi o gwmpas yn rheolaidd ac yn drefnus. Mae’r bydysawd cyfan yn ufuddhau i ddeddfau naturiol ac mae’n rhagweladwy ac yn drefnus. Mae hyn yn awgrymu bod deallusrwydd llywodraethol sy’n goruchwylio’r cyfan ac yn sicrhau bod pob peth yn ymddwyn fel y dylai.

Camgymeriad cyffredin

Weithiau mae myfyrwyr yn anghofio gorffen y dadleuon yn iawn. Sicrhewch eich bod chi’n cloi drwy gynnig a) bod rhaid bod dylunydd a b) Duw yw’r dylunydd hwn.

Cydweddiad y saethwr a’r saeth

Mae Aquinas yn cefnogi’r ddadl hon drwy ddefnyddio saeth yn enghraifft. Dydy hi ddim yn hedfan at ei tharged drwy ddamwain, ond oherwydd bod saethwr medrus yn ei chyfeirio ato. Dydy’r saeth ddim yn gallu hedfan ohoni’i hun a fyddai hi ddim yn taro dim byd, heb sôn am y targed, oni bai bod rhywun yno i anelu’r saeth ac yna i’w gadael yn rhydd.

Cyngor

Gwnewch siart sy’n cynnwys pob dadl deleolegol, gan gynnwys y cydweddiadau a ddefnyddiwyd ar gyfer pob un a chrynodeb pwyntiau bwled i bob un.

Profi eich hun


	1  Beth yw ystyr qua?

	2  Â beth y cymharodd Aquinas y bydysawd?

	3  Pa dystiolaeth y mae Aquinas yn ei rhoi dros ddylunydd?

Oriadurwr William Paley

Pwy oedd William Paley?

Gweinidog Cristnogol o Loegr oedd William Paley (1743–1804). Roedd yn Archddiacon Caerliwelydd, ac yn athronydd. Roedd yn ddylanwad cryf ar Darwin ac yn dadlau dros ddiwinyddiaeth naturiol.

Cydweddiad dyluniad cymhleth

Mae gan Paley ddwy ddadl: dyluniad qua (fel) pwrpas a dyluniad qua (fel) rheoleidd-dra.


Dyluniad qua (fel) pwrpas

Mae Paley yn dadlau dros ddyluniad qua fel pwrpas. Mae’n ystyried manylion y ffenomenau yn y bydysawd yn hytrach na chanolbwyntio ar y bydysawd yn gyfan (gweler y bocs).

Petaech chi’n digwydd gweld carreg ar ddarn o dir, byddai’n ymddangos yn rhesymol awgrymu bod y garreg hon wedi bod yno erioed. Fodd bynnag, dychmygwch yn

	Oriawr boced
	Y llygad dynol





	Cymhlethdod
	Cogs, sbringiau, gerau, bysedd
	Retina, iris, cornbilen, nerf optig, lens



	Trefn
	Mae’n mesur unedau amser rheolaidd
	Mae’n dehongli goleuni ac yn anfon gwybodaeth i’r ymennydd



	Mae rhannau’n ffitio gyda’i gilydd
	Mae sbringiau’n gorfodi gerau i droi’r cogs sy’n symud y bysedd
	Mae cannwyll y llygad yn gadael goleuni i mewn drwy’r lens i’r retina. Mae’r nerf optig yn dehongli’r goleuni ac yn cyfathrebu â’r ymennydd



	Pwrpas
	Dweud faint o’r gloch yw hi
	Gweld








Dyluniad qua (fel) rheoleidd-dra

	1  Enwch bedair nodwedd ar y byd sy’n cael eu defnyddio fel tystiolaeth o ddylunio.

	2  Pa eitem wedi’i gwneud gan ddyn y mae Paley yn ei chymharu â nodweddion yn y byd?

	3  Beth oedd dau fath o ddadl Paley?

Dadleuon anthropig ac esthetig F. R. Tennant



[image: ]



[image: ]





Y bydysawd sydd wedi’i ddylunio’n fwriadol ar gyfer bywyd dynol deallus



Yr egwyddor anthropig



	1  Mae’n bosibl deall y bydysawd yn rhesymegol.

	2  Mae’r byd yn cynnwys popeth sydd ei angen arnon ni i oroesi (disgyrchiant ar y grym cywir, electronau ar y wefr gywir, ac ati).

	3  O ganlyniad i esblygiad drwy ddetholiad naturiol, daeth bodau sy’n gallu bod yn rhesymol a goroesi.





Yr egwyddor esthetig

	1  Ydy rhywbeth sydd wedi’i seilio ar drefn yn gallu digwydd ar hap a damwain?

	2  Oes unrhyw ffyrdd nad yw’r byd naturiol fel peiriant wedi’i wneud gan berson?

	3  Ydy Tennant yn gywir nad oes rhaid i ni werthfawrogi harddwch er mwyn goroesi?

	•  esbonio Pumed Dull Sant Thomas Aquinas?

	•  ailadrodd cydweddiad y saethwr a’r saeth?

	•  esbonio dwy ddadl Paley?

	•  ailadrodd cydweddiad yr oriawr boced a’i gymharu â’r llygad?

	•  esbonio beth yw ystyr dyluniad qua (fel) pwrpas a dyluniad qua (fel) rheoleidd-dra?

	•  esbonio dwy ddadl Tennant?

	•  esbonio sut mae dadleuon Tennant yn ymwneud â damcaniaeth esblygiad?

